Diari Oficial de la Generalitat Valenciana


Sumari del DOGV 9547, del 06-03-2023 (2023/2288)

ACORD de 24 de febrer de 2023, del Consell, pel qual s'autoritzen transferències de crèdit entre seccions, des del capítol 7 de la secció 20, programa 612.60 «Despeses Diverses», al Capítol 7 del programa 125.10 «Administració Local i Organització Territorial del Consell» de la Presidència de la Generalitat, per import global de 91.971.857,00 euros. (Expedient 69.386.33-503)
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9547

Data del DOGV
:   06-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2288


Data del document
:   24-02-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 24 de febrer de 2023, del Consell, pel qual s'autoritzen transferències de crèdit entre seccions, des del capítol 7 de la secció 20, programa 612.60 «Despeses Diverses», al Capítol 7 del programa 125.10 «Administració Local i Organització Territorial del Consell» de la Presidència de la Generalitat, per import global de 40.236.172,00 euros. (Expedient 01.022.66-737) [2023/2288]  
  
Des de la Presidència de la Generalitat es va convocar de forma anticipada, per Resolució de 4 de novembre de 2022, les ajudes destinades a municipis i entitats locals menors de la Comunitat Valenciana amb població que no excedira de 50.000 habitants per a finançar actuacions que faciliten la millora de l'accessibilitat de la comunitat, a les cases consistorials i altres edificis municipals, mitjançant l'eliminació de barreres arquitectòniques. La citada Resolució indicava que l'import màxim estimat d'aquestes ajudes ascendia a 5.000.000 euros, amb càrrec a la línia de subvenció S0712 «Ajudes destinades a afavorir l'accés als edificis municipals» del capítol 7 del programa 125.10 «Administració Local i Organització Territorial del Consell». En la llei de pressupostos de la Generalitat per a l'exercici 2023, la citada línia té una dotació inicial de 3.300.000, per la qual cosa la Presidència proposa incrementar la seua dotació per import d'1.700.000 euros, per a atendre l'import global màxim destinat a la concessió d'ajudes de la convocatòria de 2023.  
  
D'altra banda, la Direcció General d'Administració Local, a causa de la important acceptació que ha tingut en les administracions locals de la Comunitat Valenciana la línia de subvenció S0697 «Ajudes destinades a promoure la protecció, el foment i el desenvolupament del patrimoni i dinamització cultural, i l'adequació i renovació de béns i espais municipals» del capítol 7 del esmentat programa 125.10, per a la concessió de les citades ajudes, considera convenient tramitar en el present exercici 2023 una norma de caràcter general amb caràcter de bases, que permeta mantindre en el temps aquest tipus d'ajudes i possibilitar així, la promoció d'una convocatòria nova que atenga aquest tipus de projectes per a aconseguir l'objectiu de la posada en valor del patrimoni cultural dispers per tota la geografia valenciana, facilitant la seua preservació i al mateix temps la seua consideració com a font d'activitat-econòmica i riquesa local, així com, el foment de l'aparició i/o augment de l'activitat turística sostenible, que proporcione a la població un mitjà de vida, possibilitant la seua permanència en el seu propi entorn, per al que és necessari incrementar la dotació actual de la citada línia per import de 37.660.099 euros.  
Per a donar cobertura a aquests increments, procedeix destinar disponibilitats existents en la línia S1285 «Ajudes destinades a promoure l'adquisició, la protecció, el foment i el desenvolupament del patrimoni i la dinamització cultural i renovació de béns i espais municipals» del capítol 7 del programa 612.60 «Despeses Diverses» de la Secció 20, que no estan afectes a compromisos ni a finançament finalista, per import d'18.951.576 euros.  
A aquest efecte, i en virtut del que es disposa en els articles 21 i 23 de la Llei 9/2022 de Pressupostos de la Generalitat per a l'exercici 2023 a proposta del conseller d'Hisenda i Model Econòmic, el Consell  
  
  
ACORDA  
  
Primer  
Autoritzar una minoració de crèdit en l'aplicació 17.16.31.228.63.2 per import de 89.963.033 euros, que implica la supressió de la línia de subvenció de concurrència competitiva S1285, de l'annex de transferències i subvencions de capital del programa 612.60 «Despeses Diverses», d'acord amb el següent detall:  
  
  
  
  
  
Segon  
Autoritzar un increment de crèdit en l'aplicació pressupostària 37.42.03.297.34.9 per import de 19.310.8359 euros.  
  
Tercer  
Conseqüència de l'augment autoritzat en el punt anterior, s'autoritza l'increment de les línies de l'annex de subvencions i transferències de capital del programa 125.10 «Administració Local i Organització Territorial del Consell», que es detallen a continuació:  
València, 24 de febrer de 2023  
  
La consellera secretària  
AITANA MAS MAS